Selle nädala uudistes:
Iisraeli toetamine.
Kuidas evangelist Franklin Graham
aitab päästa elusid juudiriigis ühe kiirabiauto kaupa.
Veel:
Unenäod ja nägemused Jeesusest keset sõda ja hävingut.
Teated Jumala Vaimu väljavalamisest Gazas.
Ja:
Kirikuid hävitatakse, kristlasi tapetakse ja terved asulad kaovad.
Miks väidetakse, et raskeim maa peal on olla kristlane Nigeerias?
Tere saatesse! Olen Wendy Griffith.
7. oktoober 2023 oli juudi rahvale halvim päev pärast holokausti.
Tollest päevast peale on kristlaste toetus
toonud Iisraeli rahvale lohutust ja julgustust.
CBNi Lähis-Ida büroo juht Chris Mitchell näitab,
et toetajate seas on ka üleilmselt tuntud evangelist Franklin Graham.
Lisaks tapmistele ja inimröövidele 7. oktoobril
ründas Hamas sihilikult kiirabiautosid, et takistada elude päästmist.
Kokku hävitasid terroristid 14 kiirabiautot.
Samaarlase Kukru tegevjuht Franklin Graham
asus seda uudist kuuldes tegutsema.
Kui jäädi ilma kõikidest neist kiirabiautodest -
neljateistkümnest! -
tekkis teenuses tohutu lünk, ja arvasin, et peame nad lihtsalt asendama,
kuna neil võtab raha kogumine ja (autode) kokkupanemine aega.
Nii otsustasime rahaprobleemi lahendada, need lihtsalt osta.
Graham tuli Jeruusalemma Iisraeli juhtidega kohtuma
ning kiirabiautosid õnnistama.
Õnnistamise ajal palvetas Graham
Magen David Adom'i - Iisraeli riikliku kiirabi - pärast
ja andis Iisraelile sõnumi.
Jumal armastab Iisraeli, see on Tema rahvas.
Jumal valis Iisraeli kõikidest rahvastest maa peal.
Ma ei tea, miks, kuid Ta valis.
Ja kristlasena armastan seepärast juudi rahvast,
tahan aidata juudi rahvast ja talle öelda, et Jumal teda armastab.
Artist ja laulukirjutaja Michael W. Smith saatis Graham'it.
Peame toetama Iisraeli! Peame lihtsalt toetama!
Ja on vapustav, mida räägitakse üle ilma 7. oktoobril juhtunu kohta,
ja et inimesed pööravad sellele rahvale selja - seega palveainet on palju!
Graham kohtus ja palvetas iga perega,
kelle lähedased andsid tol päeval elu teiste päästmiseks.
Ja, Isa, me ei mõista, miks on elus kurje päevi, taolisi tragöödiaid.
Me ei mõista, kuid teame, et Sa armastad meid ja hoolid meist.
Palume siis, Isa, nende eest!
Anna neile jõudu! Ja palume seda Sinu nimel! Aamen!
Kiirabiautod nimetati Magen David Adom'i kiirabitöötajate järgi,
kes surid töökohustuste täitmisel 7. oktoobril.
See on tohutu tunnustus! See pole sugugi enesestmõistetav!
Arvan, et ei jätku sõnu meie tänu väljendamiseks.
Ja ma räägin kogu oma pere nimel.
Kiirabitöötajad tegutsesid vaistlikult.
Kui talle helistati, siis tormas ta kohe minema,
ei mõelnud muud, kui et lihtsalt kedagi aidata, päästa veel üks elu.
Ja paraku teame kõik, kuidas see lõppes.
See on erakordne!
See on meie võimalus töötada koos kristliku kogukonnaga,
et ühiselt toetada Iisraeli ajal, mil ta enim abi vajab.
See kink Samaarlase Kukrult on uskumatu - 14 kiirabiautot.
Catherine Reed tunneb, et kingitus saadab sügava sõnumi iisraellastele,
kes vaenlastest piiratuna võitlevad ellujäämise eest.
See on tähtis toetuse märk! Nähakse ju, mis toimub Euroopas ja üle ilma,
kuidas kasvab toetus palestiinlastele ja eriti Hamasile.
Ja siis tulevad ameeriklased siia
ja toetavad neid ja avaldavad tõesti armastust Iisraelile,
ja nende hoolitsus tähendab neile väga palju.
Samaarlase Kukkur annetas ka tuhat kiirabikomplekti.
Iisraeli ümbritsevad vaenlased,
kes tahavad teid tappa, ja te peate olema valmis.
Loodan, et teil neid kunagi tarvis ei lähe.
Just!
Aga kui läheb, siis palvetan, et neid kasutataks elu päästmiseks.
Sheba meditsiinikeskuse arst Hadar Milo-Raz selgitab,
miks komplektid nii olulised on.
See on elu ja surma küsimus! Punkt!
Oleme nüüd mitmikohvritega traumajuhtumeiks hästi varustatud.
Arstid, kiirabitöötajad, kes elavad eri linnades ja kibutsites üle riigi,
saavad selle varustuse abil elusid päästa.
Lisaks neile 14le kiirabiautole komplekteerib Samaarlase Kukkur
lähitulevikus veel seitse soomuskiirabiautot.
Chris Mitchell, CBNi Uudised, Jeruusalemm.
Imeline! Tänan, Chris!
On teateid, et Jumal valab välja oma Vaimu
Gazas keset sõda ja hävingut.
Palestiinlaste sõnul nähakse unenägusid ja nägemusi Jeesusest.
Gary Lane selgitab toimuvat.
Jumal sekkub sõjast räsitud Gaza tragöödiasse ja kannatusse.
Umbes 200 gazalast võtsid Jeesuse südamesse ühekorraga,
sest Issand ilmus neile nägemustes ja unenägudes.
Ja nad kallistasid üksteist ja rõõmustasid,
ja mõistsid, et neil kõigil oli üks ja sama nägemus.
Taysir Saada on endine PVO snaiper ja Yassir Arafat'i abiline.
Ca 30 aastat tagasi tuli ta usule Jeesusesse Kristusesse
ja rääkis oma loo raamatus 'Endine Arafat'i Mees'.
Täna juhib ta kristlikku humanitaarühingut Lootuse Seemned.
Usun, et toimuvast hävingust hoolimata soovib Jumal,
et palestiinlased Gazas ärkaksid ja näeksid, et uskuda saab ka teisiti.
Mõtleme, mis saab pärast Iisraeli sõda Hamasi vastu.
Selgitage, mis Gazas vaimulikult toimub.
Paljud moslemid otsivad islamile alternatiivi.
Usun, et meile tuleb palju ärkamist, paljud saavad usklikuks.
See toimub juba täna.
Pastor William Devlin ütleb,
et paljud kristlased on jäänud Gazasse kannatavaid moslemeid abistama.
Olukord Gazas on ääretult ohtlik!
Gaza 2,2 miljoni moslemi merre on jäänud tuhat kristlast.
Ja neist tuhandest kristlasest
elab 500 kreeka õigeusu kirikus ja 500 roomakatoliku kirikus.
Devlin juhib üleilmset abiühingut Lesed ja orvud.
Ta väisab tihti Gazat ja usub,
et kristlased ja enamus moslemeid seal ei toeta Hamasi.
Hamas on surmakultuur. Nad soovivad vaid surma.
Nii oleme tänulikud, et kristlased on seal elu andmas.
Paljud neist võinuks lahkuda, ent ütlevad:
See on meie esivanemate maa, oleme siin olnud muistsest peale
ega lähe ära.
Sõja hävisid nii kristlaste kui nende moslemitest naabrite kodud.
Seetõttu on karjuv vajadus toidu, vee ja arstimite järele.
Devlin loodab, et Iisraeli Kaitsevägi lubab tal
minna pea vajalikku abi andma.
Keset vaeva ilmub Issand Jeesus
moslemeile seal, ja palume, et Jumal ilmutaks ikka end oma Poja kaudu
unenägudes, nägemustes ja kehastustes,
et tuua kõik gazalased usule Jeesusesse Kristusesse.
Palvetage, et paljud moslemid tuleks usule Jeesusesse.
See on nende ainus lootus!
Lootus ja armastus, mis, nagu Gaza kristlased teavad, püsib igavesti!
Gary Lane, CBNi Uudised.
Tänan, Gary!
Järgnevalt, seal olevat kristlane olla raskeim maailmas.
Kuuleme, kuidas usklikke Nigeerias rünnatakse,
ja mida sina saad teha nende aitamiseks.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet.
Kesk-Nigeerias rünnatakse armutult
tuhandeid kristlastest mehi, naisi ja lapsi.
Rüüstatud külad on tühjad,
andes tunnistust radikaalsete moslemite vägivaldsusest.
Tunnistajate sõnul ründas tervelt tuhat vaenlast nende linnu,
hävitades kirikuid ja hooneid ning tappes inimesi.
Ellujäänud aetakse kodunt välja
ja leiavad varju laagrites, kus vajavad iga päev toitu ja vett.
Kolleeg George Thomas rääkis hiljuti kristliku abiühingu juhiga,
kes nägi oma silmaga neid õudusi Nigeerias.
Nüüd tuleb saatesse Clint Lyons.
Ta juhib kristlikku ühingut iReach Global,
mis on pühendunud tagakiusatud kristlaste abistamisele Aafrikas.
Clint, tulid just Nigeeria külast, mida oli rünnatud.
Rääkige lühidalt, mida seal nägite.
Teate, George, see on vaikne veretöö ja keegi sellest ei räägi.
Kunagi elu täis kristlikest küladest on saanud täielikud kummituslinnad.
Maja maja järel on maha põletatud,
kirikud on rüüstatud ning külad hävitatud ja maha jäetud.
Mu jalge all praksus klaas, kui käisin mahapõletatud kiriku varemeis.
See on õudne!
Olen rääkinud näost näkku kristlastega,
kes ütlevad, et nende elu ripub praegu juuksekarva otsas.
Clint, kes siis ründab?
Sellel konkreetsel juhtumil fulani sõdalased,
kes on tunginud sisse ja püüavad kristlasi oma maalt välja kihutada.
Praegu on konflikt käimas kogu regioonis.
See pole midagi uut,
ent kahtlemata on äärmuslased saanud nüüd uut indu.
Ja teile räägiti, et kirikuid, nagu ütlesite, rünnati kõigepealt. Miks?
Põhjuseid on mitu, ja, nagu ütlesin, on olukord keeruline.
Teame, et need rünnakud on suunatud just kristlikele asulaile.
Fulanid tungivad sisse osalt selleks, et maa üle võtta,
kuid nad sihivad eriliselt kristlikke asulaid ja kirikuid.
Ja need fulani karjakasvatajad on peamiselt moslemid, eeldan ma?
Jah, peamiselt moslemid, seepärast ründavadki nad kristlasi.
Kas see on ka võitlus loodusvarade, nt vee pärast?
Osalt seda ka.
Paljudel puhkudel, kui fulanid sisse tungivad ja külasid ründavad,
siis esmalt nad tõesti rüüstavad ja varastavad.
Nad võtavad ära kõik varad, mida külast saavad,
ja siis põletavad kodud maha ja ajavad inimesed välja.
Ja tihti tapavad nad ära ka.
Mis juhtub nende külade ja kristlastega,
kui nad kodunt välja aetakse? Kuhu nad lähevad?
Paljud lihtsalt lähevad laiali ja jäävad kodutuks.
Regioonis on püsti pandud mõned sisepagulaslaagrid,
ent vajadus on nii suur, et need laagrid ei suuda mahutada
kõiki inimesi, keda see vaikne veretöö on tabanud.
Kas see on teie meelest ususõda,
mida islamistlikud fulanid peavad Nigeeria kristlaste vastu?
Absoluutselt! See on tihedasti seotud usuga.
Kui kõrvuti asub kaks küla, islamistlik ja kristlik,
siis rünnatakse sihilikult just kristlikku asulat.
Ja kas Nigeeria võimud,
kui helistatakse politseisse või sõjaväele, reageerivad kiiresti
vägivalla peatamiseks, või kulub neil rünnakule reageerimiseks tunde?
Ausalt öelda tunde, kui üldse.
Enamasti on neis külades turvajaiks omakaitseühingud või abirühmad,
mille need külad ja külade juhid palkavad.
Nigeeria elanikkonna, kristlike nigeerlaste seas on praegu tunne,
et valitsus on neid eiranud,
et neid ei nähta, kuulda ega nende appikarjeid panda tähele.
Küllap on see nõnda külatasandil, ent huvitav,
mida teeb Nigeeria valitsus Abuja's või Lagos'es selle peatamiseks, kui üldse?
Paraku väga vähe, George.
Nigeeria valitsus eriti ei reageeri.
Ja usklikena ja ameeriklastena peame pärima neilt aru,
rääkides oma rahvaesindajatega,
nõudes me valitsuselt aru antava välisabi kohta.
Peame pärima Nigeeria valitsuselt aru, miks nad sellele kriisile ei reageeri.
Nagu alul mainisin, tegelete tagakiusatud kirikuga Aafrikas.
Rääkige konkreetselt, Clint, mida teie ühing teeb nende aitamiseks.
Tänan! Rajasime iReach'i sihiga anda abi ja jõudu
tagakiusatud kristlastele üle Aafrika.
Ja just ses regioonis on see praegu muutunud väga teravaks.
Ent keset paljusid neid südantlõhestavaid olusid
kannavad need vaprad usklikud lootust ja näitavad valgust pimedusse.
Ja me tiim on tänulik,
et saab neid toetada maiste, vaimsete ja majanduslike algatustega.
Uskumatu, et keset seda kannatust kuulutavad nad ikka Jeesust Kristust
ega ole eal pööratud selga Kristusele.
Absoluutselt!
Täiesti õige!
Clint, tänan tulemast!
Clint Lyons, iReach Global'i tegevjuht.
Tänan, George!
Järgnevalt, taskuhääling 300 miljoni allalaadimise ja 800 000 uue tellijaga.
Saame lähemalt teada Bible Recap'ist pärast pausi.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet.
Kui Tara Leigh Cobble käivitas piiblilugemise taskuhäälingu,
palus ta Jumalalt sellele 300 liitujat.
Viis aastat hiljem on Bible Recap'i alla laaditud üle 300 miljoni korra.
Tara rääkis CBNi Charlene Aaron'ile,
et see kõik algas tema püüdest mõista paremini Jumala Sõna.
Aastaid tundis Tara Leigh Cobble,
et usk tema sees on nõrguke ja et tal pole huvi Piiblit lugeda.
Siis soovitas üks pastor tal lugeda Piibel läbi otsast lõpuni,
lubades, et selle käigus saab ta vastuse igale küsimusele.
Soovituse järgimine tõi muutuse ta arusaama pühakirjast
ja enneolematu armastuse Jumala vastu.
Armusin Jumalasse Tema sõna kaudu.
Seega armusin sellesse, mida olin alati
teadnud ja imetlenud ja austanud ja tõeks pidanud.
Cobble möönab, et pärast kogu Piibli esimest korda läbilugemist
see talle ei meeldinud.
Kui ta pastor julgustas teda veelkord üritama,
jõudis ta vapustavale äratundmisele sellest,
kes Jumal on, mitte mida Ta saaks talle anda.
Otsisin Jumala iseloomu ja isikut,
mitte abi (argi)ülesannete või (töö)kohustuste täitmiseks.
Piibel ei räägi minust, vaid minule,
räägib Jumalast - kes Ta on.
See avastus suunas teda kirjutama Bible Recap'i aastal 2019.
See on päevakava Piibli läbilugemiseks ühe aastaga,
mis on seotud Cobble'i taskuhäälingu mõtisklusega igaks päevaks.
Alates 2019. a. on seda laaditud alla 300 miljonit korda
ja ta tõusis äsja Apple'i taskuhäälingute edetabeli tippu.
Tema piiblilugemise päevakaval on YouVersion'is 800 000 uut tellijat.
Olime hämmingus,
et rahvas tahab lugeda ja mõista ja armastada Jumala sõna
ja leiab selle abivahendi kasuliku olevat.
Kui alustasin, siis palvetasin, et minuga liituks 300 inimest.
Palusin, et minuga liituks 300 inimest.
Ja kui ärkasin avapäeval, 1. jaanuaril 2019 kl 10:00,
olid kuulajad saatnud mulle 300 e-kirja, ja ma lausa ahhetasin!
Nagu Efesose 3:20s - palju rohkem, kui oskame paluda, loota või kujutleda.
Mõtlesin - teeme ära, Issand!
Cobble ei võta reklaamiraha,
ja usub, et kasvanud huvi näitab kasvavat vaimulikku nälga
inimeste seas igalt elualalt, kusjuures kuulajaid on ca 200 riigist.
See levib suust suhu, ja ilmselt töötab Jumala Vaim neis kogukondades,
ilmselt inimesed leiavad rõõmu Jumala sõnast ega saa sellest rääkimata jätta.
Bible Recap'i missioon on aidata inimestel lugeda,
mõista ja armastada Piiblit,
sh aidates Piiblit lugeda õiges kontekstis.
Huvitav, mis kirjakohti tihti valesti tsiteeritakse või kontekstist rebitakse?
Jeremija 29:11: 'Sest mina tunnen mõtteid, mis ma teie pärast mõlgutan,
ütleb Issand ...' - nagu plaaniks Ta meile tulevikuks üksnes heakäekäiku.
Ent rahvas, kellest ja kellele Jeremija selle kirjakoha kirjutas,
pidi minema 70 aastaks pagulusse, mõni neist pidi ka surema paguluses.
Nii on palju kaunim mitte mõelda, et elus ei tulegi raskusi,
vaid hoopis mõelda, et kõiksuse Jumal aitab mind läbi igast raskusest
ja Tal on pikk plaan.
Ja Ta täidab oma plaani! Ta teeb seda!
Ja kui oled paguluses ja meeleheitel,
on Ta sinuga ja ajab asjad ajapikku korda.
Cobble räägib CBNi uudistele,
et ehkki ta ei tea täpselt, kui paljud Piibli aastaga läbi loevad,
pakub ta julgustust võimalikele mahajääjaile.
Kui jääd maha, (siis tea, et) see on kava 365 päevaks.
Kusagil Bible Recap'is - ei raamatus, taskuhäälingus ega YouTube'is -
ei öelda 1. jaan., 2. jaan., vaid 1. päev, 2. päev.
Kui jääb neli päeva vahele, pole lugu, oled graafikus, jätka samast kohast.
Jumal on valmis ja ootab sind ja Tal on sulle kauneid asju sel ajal.
Cobble julgustab ka usklikke
otsima Sõnast abi eluks tänapäeva pahatihti vastuolulises kultuuris.
Kui toetuda enam sõnale, siis mh teeb see alandlikuks - vähemalt mind!
Vaimu vili on ainsuses ja tal on 9 omadust: armastus, rõõm, rahu,
pikk meel, lahkus, headus, ustavus, tasadus, enesevalitsus.
Kui loen üha Piiblist, et Temal on need omadused, arenevad need ka minus.
Ja nii ihkan neid asju lõhestavas maailmas, segastel aegadel.
Tahan, et need omadused kasvataksid üha vilja mu sees ja elus,
et oleksin vaikne, rahulik ja rõõmus ses väga segamini ja rahutus ilmas.
Charlene Aaron, CBNi Uudised.
Ja juhised Bible Recap'i taskuhäälingu allalaadimiseks
leiate võrgulehelt CBNNEWS.com. Reklaamipaus.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Vaadake neid hämmastavaid tervenemislugusid.
Teadsime 100%, et ses oli Jumala käsi.
Ja näen, et Ta on võimatut suutev Jumal, et miski pole Talle võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Laadige alla CBNi Uudiste äpp.
24/7 uudiseid kristlikust vaatevinklist, kodus või teel.
Üks koht, kust saate kõik uudised.
Teavitused värskeist uudistest.
Saab seada igapäevaseid palvesihte ja palvetada värskete lugude pärast.
Saab lugeda olulisimaid uudiseid ja vaadata CBNi uudistekanalit otse.
CBNi Uudised, sest tõde loeb.
Äpi saate juba täna lehelt CBNNewsapp.com.
Nädalauudiste lõpetuseks:
'Valitute' 4. hooaja osad 4-6 on jõudnud kinodesse üle USA.
Näitame 5. osa ainukordset lõiku Jeesusest ja Ta emast Maarjast.
Minu järgijad on kehvad teises mõttes.
Nende arusaamises ja kuulamises pole usku, ma kardan.
Nii kehvad?
Nad paluvad maiseid asju, aukohti mu paremal ja vasakul käel kirkuses.
Nad solvuvad, kui osutan alandlikkust ja austust selle maailma võimudele,
mitte ei - ma ei tea! - muuda Rooma sõdureid soolasambaks.
Nad on kõigest inimesed, mida sa ootasidki?
Mina olen ka inimene!
Kullake, vahetasin su mähkmeid, kui nad mustaks said! Tean omast käest!
Suurepärane näitlejatöö!
Veelkord, 'Valitute' osi näidatakse kinodes üle riigi,
nii et vaadake oma kinode seansiaegu.
Täname vaatamast sel nädalal!
Järgmise nädalani meilt kõigilt nägemist! ja Jumala õnnistust!
Tõlge: Sulev Kivastik